Mênggah ingkang dados wawasan punika tindak, dede swara. Pakêmpalan politik, sêsorah warni-warni, karang-karangan ing sêrat-sêrat kabaripun tiyang siti, punika sadaya namung swara, ingkang mratandhani manawi sagêd urun rêmbag tumrap prakawis ingkang kêdah dipun tindakakên. Sanajan dèrèng jêmbar, wêwênang tumut rêmbagan punika samangke sampun gadhah. Dene indhakipun wêwênang wau, gumantung saking anggènipun ngangge wêwênang wau. Sagêdipun bôngsa tiyang siti angsal wêwênang tumut nindakakên saha nindakakên [ninda...]